GEORGE NUUS - 'n Donasie van matrasse, gordyne, kussings en beddegoed is Vrydag aan die Rosemoor tehuis vir bejaardes deur Fancourt gemaak. Jenny Streicher van Fancourt, wat die oorhandiging gedoen het, sê hulle het onlangs opknapwerk aan die hotel gedoen en die huisware wat nie meer gebruik word nie, het 'n goeie huis gesoek.
Alida Jacobs, een van die tehuis se raadslede sê hulle is baie dankbaar vir die skenking en dit is eintlik presies wat die tehuis nou nodig het.